Lietuvos Respublikos konkurencijos taryba

Biudžetinė įstaiga, Jogailos g. 14, LT-01116 Vilnius, tel. (8 5) 262 7797, faks. (8 5) 212 6492, el. p. taryba@kt.gov.lt

Duomenys kaupiami ir saugomi Juridinių asmenų registre, kodas 188668192

¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯

Lietuvos Respublikos aplinkos ministerijai El.p. info@am.lt	2023-07- Nr. (2.30Mr-43) 6V- Į 2023-06-28 raštą Nr. D8(E)-3918

dėl MIŠKŲ ĮSTATYMO IR SU JUO SUSIJUSIŲ įstatymų projektų derinimo

Dėkojame už Lietuvos Respublikos aplinkos ministerijos (toliau – Ministerija) pateiktus1 2023 m. birželio 28 d. Lietuvos Respublikos aplinkos ministerijos raštas Nr. D8(E)-3918. derinimui įstatymų projektus2 Lietuvos Respublikos miškų įstatymo Nr. I-671 pakeitimo įstatymo, Lietuvos Respublikos administracinių nusižengimų kodekso 271, 276, 426 ir 589 straipsnių pakeitimo įstatymo, Lietuvos Respublikos aplinkos apsaugos įstatymo Nr. I-2223 116 ir 119 straipsnių pakeitimo įstatymo, Lietuvos Respublikos saugomų teritorijų įstatymo Nr. I-301 31 straipsnio pakeitimo įstatymo, Lietuvos Respublikos specialiųjų žemės naudojimo sąlygų įstatymo Nr. XIII‑2166 95 straipsnio pakeitimo įstatymo, Lietuvos Respublikos teritorijų planavimo įstatymo Nr. I‑1120 5, 17 ir 21 straipsnių pakeitimo įstatymo, Lietuvos Respublikos žemės įstatymo Nr. I-446 9 ir 25 straipsnių pakeitimo įstatymų projektai. , įskaitant Lietuvos Respublikos miškų įstatymo Nr. I-671 pakeitimo įstatymo projektą (toliau – Įstatymo projektas). Konkurencijos taryba pagal kompetenciją teikia savo pastebėjimus dėl Įstatymo projekto.

Įstatymo projektu siekiama nustatyti kompensavimo privačių miškų savininkams už nustatytus veiklos apribojimus miškuose, esančiuose ne saugomose teritorijose, tvarką, argumentuojant tuo, kad šiuo metu Lietuvos Respublikos saugomų teritorijų įstatymas apima tik tuos atvejus, kai ūkinės veiklos apribojimai nustatomi saugomoje teritorijoje esančioje miško žemėje. Preliminariu Konkurencijos tarybos ekspertų vertinimu, toks reguliavimas galimai atitiktų visus Sutarties dėl Europos Sąjungos veikimo (toliau – Sutartis) 107 straipsnio 1 dalyje numatytus valstybės pagalbos kriterijus ir būtų laikytinas valstybės pagalba ūkio subjektams, todėl numatomos kompensacijos galėtų būti teikiamos tik laikantis Europos Sąjungos valstybės pagalbos taisyklių reikalavimų.

Tuo atveju, jeigu Ministerija laikytųsi nuomonės, kad kompensacija privačių miškų savininkams yra valstybės sukeltos žalos atlyginimas3 Žr. Komisijos pranešimo dėl Sutarties dėl Europos Sąjungos veikimo 107 straipsnio 1 dalyje vartojamos valstybės pagalbos sąvokos (OL 2016 C 262, p 1.) 71 punktą. ir siektų netaikyti valstybės pagalbos taisyklių, siūlome Ministerijai pateikti Europos Komisijai pranešimą dėl teisinio tikrumo ir gauti Europos Komisijos pritarimą, kad kompensacijos teikimas nelaikytinas valstybės pagalba.

Konkurencijos taryba taip pat atkreipia dėmesį į tai, jog Įstatymo projekte atsisakoma privačių miškų savininkų apmokestinimo (5% atskaitymų į valstybės biudžetą iš pajamų už parduotą žaliavinę medieną ir nenukirstą mišką) ir bendrosioms miško reikmėms bei kitoms bendrosioms valstybės biudžeto reikmėms tenkinti privalomieji atskaitymai iš pajamų už parduotą žaliavinę medieną ir nenukirstą mišką paliekami tik valstybinių miškų valdytojams (15 %, kaip yra ir galiojančiame Miškų įstatyme).

Konkurencijos tarybos nuomone, numatoma mokestinė lengvata taip pat galimai būtų laikytina valstybės pagalba, todėl rekomenduoja Projekto rengėjams numatyti, jog lengvata privačių miškų savininkams taikoma tiek, kiek ji suderinama su Europos Sąjungos teisės aktais, kuriais reguliuojamas valstybės pagalbos teikimas.

Primename, kad visus Sutarties 107 straipsnio 1 dalyje apibrėžtus kriterijus atitinkanti parama gali būti teikiama tik iš anksto apie ją pranešus Europos Komisijai pagal Sutarties 108 straipsnio 3 dalies nuostatas ir gavus iš jos pritarimą, arba taikant vieno iš išankstinio pranešimo išimtį numatančių Europos Komisijos reglamentų nuostatas. Priešingu atveju ji laikoma neteisėta ir privalo būti išieškota iš pagalbos gavėjų su palūkanomis.

Jeigu Jums kiltų papildomų klausimų, maloniai prašome kreiptis į mūsų instituciją.

Pirmininkė	Jolanta Ivanauskienė

Gabrielė Taminskaitė-Kočiūnė, tel. (8 5) 262 9578, el. p. Gabriele.Taminskaite-Kociune@kt.gov.lt